Sebedisa tjhelete ka bohlale | News24
Sebedisa tjhelete ka bohlale
Thabo Mosole, Life coach Foto:
KE hlokometse hore tjhelete ke enngwe ya ntho tse bohlokwa bophelong. Ke enngwe ya ntho tse bohlokwa tse kgolo tse tlisang thabo, hape e nngwe ya ntho tse tlisang maswabi a maholo ho batho ba bang. Ho tswa qetong ya hao hore na o e sebedisa jwang jwalo ka motho.
Ho sa kgathaletse hore ona le boiphihlelo bofe kapa mangolo a yunivesiti kapa mohopolo o phethahetseng, o tshwanetse ho laola tjhelete ka nepo.
Ho hlakile hore boemo ba moruo ha jwale lefatshe ka bophara tjhelete ha se tsohle, ke se sebediswa feela.
Ke enngwe ya ntho tse kgolo tse lekanyang lefatshe. Dinaheng le mekgatlong tjhelete ke yona e lekanyang tse tlamehang ho ka etswa. America e ka be e se bahale ba nang le matla ha feela ba ne ba sena matlotlo a ditjhelete ao banang le ona.
Africa e ka be e se ka hara kontinente tse ntseng dithuthuwa hoja ba sena mathata a ditjhelete. Africa ha e ya futsaneha ha retla disebedisweng le dihlahisweng.
Empa e futsanehile ditjheleteng, hobane ba hloka bokgoni baho fetola dihlahiswa tsena ho ba thepa e phethahetseng.
Bothata ke hore tjhelete e le yona feela ha ena boleng ba ho kgothatsa, hona ho hlalosa hore tjhelete ha e lekanye tsohle.
Tjhelete e tshwana le mafura a koloi, mafura ha se pheletso ya leeto ebile ha se leeto ka bo ona, empa e le karolo ya leeto.
Batho ba bangata ha ba hlokomele hore ba tshaba tjhelete jwaloka ha e ka ke Morena Modimo, tjhelete ke se sebediswa feela. Jwaloka sebediswa se sena boleng ha se nkilwe ke motho ya se nang bokgoni ba ho se sebedisa ka nepo. Jwalo ka sethunya matsohong a motho ya sa tsebeng ho se sebedisa se ba kotsi haholo, ho jwalo feela ka tjhelete matsohong a motho ya bohlaswa.
Dipatlisiso di hlalosa hore bahlodi ba National Lottery ba lemo tse leshome tse fetileng ha bana tjhelete ha jwale.
Boholo ba bona bare tjhelete eo e batliseditse matshwenyeho ha bana kgotso le thabo maphelong a bona. Sena se hlokomedisa bao ba hopolang hore tjhelete e ka rarolla mathata ohle hore ha se nnete.
Ke wena o ka rarolla mathate a hao e seng tjhelete, empa tjhelete e ka ba mothusi feela tseleng eo.
Ha re ketekeng kgwedi ya botjhaba ka boikarabelo Ma-Afrika bana ba thari e ntsho ba thesele